**Roni Viirlas** (s. 20. toukokuuta 1993 Turku) on suomalainen jääkiekkopuolustaja, joka pelaa Ranskan Ligue Magnusin Aigles de Nicessä. Hän on kuvaillut itseään kokoisekseen hyväksi liikkujaksi, jonka suurimmat vahvuudet ovat oman pään pelaamisessa, mutta jolla on valmiuksia olla avuksi myös hyökkäyspäässä.

Ura
---

### Seuraura

Viirlas on Turun Palloseuran kasvatti. Hän oli kaudella 2008–2009 joukkueen C-nuorten tehokkain puolustaja sekä runkosarjassa että SM-karsinnoissa. Viirlas voitti kauden päätteeksi C-nuorten SM-hopeaa. Keväällä 2010 hän voitti B2-nuorten Suomenmestaruuden. Kaudeksi 2010–2011 Viirlas siirtyi Rauman Lukkoon. Kauden päätteeksi Rauman Lukko ry palkitsi hänet joukkueen A-nuorista Easton Pyörä-Nurmi -tsempparipalkinnolla. Kaudella 2011–2012 Viirlas oli Lukon A-nuorten tehokkain puolustaja tehoilla 8+12=20.

Toukokuussa 2012 Viirlas teki kolmivuotisen SM-liigasopimuksen Lukon kanssa. SM-liigadebyyttinsä hän teki 22. tammikuuta 2013 Hämeenlinnan Pallokerhoa vastaan. Viirlas merkittiin ottelussa Lukon ykköspuolustajapariin Harri Tikkasen viereen ja hän sai jääaikaa 19.28 minuuttia. Viirlas sai ottelussa myös yhden syöttöpisteen Justin Azevedon tekemään maaliin ja hänet palkittiin ottelun *Ilta-Sanomien* yhden tähden tähtipelaajana. Liigauransa avausmaalin Viirlas teki kolmannessa SM-liigaottelussaan 26. tammikuuta 2013 ylivoimalla Espoo Bluesia vastaan. Hänen liigauransa ensimmäinen playoff-maali syntyi kuudennessa puolivälieräottelussa Jokereita vastaan. Viirlaksen osuma oli Lukon 3–1-voittoon päättyneen ottelun ratkaisumaali ja vei joukkueen välieriin. Hänet palkittiin ottelun *Ilta-Sanomien* yhden tähden tähtipelaajana. Viirlaksen tulokaskausi toi kaikkiaan 18 runkosarjaottelussa tehot 1+4=5 ja 14 playoff-ottelussa tehot 1+1=2. Hän vietti kaudesta 2012–2013 ison osan myös lainalla Mestis-joukkue Savonlinnan Pallokerhossa. Suurimman osan kaudestaan Viirlas pelasi kuitenkin Lukon A-nuorissa, joissa hän voitti SM-pronssia. Viirlas jakoi tehoilla 3+22=25 A-nuorten SM-liigan puolustajien pistepörssin kahdeksannen sijan KalPan Eppu Rissasen kanssa ja valittiin kauden päätteeksi sarjan tähdistökentälliseen.

Kaudella 2013–2014 Viirlas pelasi peräti viidessä eri joukkueessa; Lukon SM-liigajoukkueessa ja A-nuorissa sekä lainalla Mestiksessä Lempäälän Kisan, TuTon ja Mikkelin Jukureiden joukkueissa. Suurin osa hänen runkosarjastaan eteni kuitenkin TuTossa, jossa Viirlas pelasi 24 ottelua. Lukon SM-liigajoukkueessa Viirlas pelasi kuusi ottelua. Hän ei alkukauden esitystensä myötä kuitenkaan mahtunut enää vakiokokoonpanoon. Toukokuussa 2014 Lukko ja Viirlas purkivat sopimuksensa ja hän löysi samana päivänä uuden seuran TuTosta, jonne Viirlas siirtyi vuoden mittaisella sopimuksella kaudeksi 2014–2015.

Viirlas siirtyi kaudeksi 2015–2016 vuoden mittaisella sopimuksella Kajaanin Hokkiin. Hän voitti kauden päätteeksi Mestis-hopeaa. Kaudella 2016–2017 Viirlas jakoi koko Mestiksen karsintasarjan tehotilaston voiton IPK:n Saku Kinnusen kanssa lukemalla +9. Kinnunen vei varsinaisen kärkisijan kuitenkin enempien plussien turvin.

Kaudeksi 2017–2018 Viirlas siirtyi vuoden mittaisella sopimuksella Jokipoikiin. Hänet nimettiin joukkueen varakapteeniksi. Viirlas sijoittui 13 osumallaan koko Mestiksen puolustajien maalipörssissä toiseksi edellään vain TuTon Kalle Valtola.

Viirlas siirtyi kaudeksi 2018–2019 vuoden mittaisella sopimuksella Ranskan Ligue Magnusin Aigles de Niceen.

### Maajoukkueura

Viirlas on pelannut yhteensä neljä nuorten ja seitsemän poikien maaottelua.

Muuta
-----

Viirlas on toisen polven liigakiekkoilija, sillä hänen isänsä Hannu pelasi SM-liigaa TPS:ssä kaudella 1982–1983.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | SaPKo | Mestis | 13 | 1 | 1 | 2 | 2 | – | – | – | – | – |
|  | Lukko | SM-liiga | 18 | 1 | 4 | 5 | 6 | 14 | 1 | 1 | 2 | 12 |
| 2013–2014 | LeKi | Mestis | 7 | 0 | 0 | 0 | 2 | – | – | – | – | – |
|  | TuTo | Mestis | 24 | 1 | 5 | 6 | 2 | – | – | – | – | – |
|  | Jukurit | Mestis | 3 | 0 | 0 | 0 | 0 | – | – | – | – | – |
|  | Lukko | SM-liiga | 6 | 0 | 1 | 1 | 2 | – | – | – | – | – |
| 2014–2015 | TuTo | Mestis | 54 | 1 | 5 | 6 | 42 | 13 | 0 | 0 | 0 | 6 |
| 2015–2016 | Hokki | Mestis | 49 | 1 | 6 | 7 | 36 | 17 | 2 | 1 | 3 | 16 |
| 2016–2017 | Hokki | Mestis | 49 | 1 | 4 | 5 | 63 | – | – | – | – | – |
| 2017–2018 | Jokipojat | Mestis | 48 | 13 | 7 | 20 | 84 | 9 | 1 | 2 | 3 | 8 |
| 2018–2019 | Aigles de Nice | Ranska | 42 | 1 | 7 | 8 | 28 | 2 | 0 | 0 | 0 | 2 |
| 2 kautta | yhteensä | SM-liiga | 24 | 1 | 5 | 6 | 8 | 14 | 1 | 1 | 2 | 12 |
| 6 kautta | yhteensä | Mestis | 247 | 18 | 28 | 46 | 231 | 39 | 3 | 3 | 6 | 30 |

Lähteet
-------

* Roni Viirlas The Internet Hockey Databasessa (englanniksi)
* Roni Viirlas *Elite Prospects*. Everysport Media Group AB.  (englanniksi)

### Viitteet

1. ↑
2. 1 2  Viirlas tilkitsemään Jokipoikien takalinjoja *Jatkoaika.com*.  30.5.2017. Jatkoaika r.y. Viitattu 23.1.2013.
3. ↑  Lukko ry:n kausipalkinnot 2011 *juniorilukko.fi*. Rauman Lukko Ry. Viitattu 23.1.2013.
4. 1 2 3 4 5 6  Roni Viirlas *Elite Prospects*. Everysport Media Group AB.  (englanniksi)
5. ↑  Filip Riska siirtyy Lukkoon *Jatkoaika.com*.  2.5.2012. Jatkoaika r.y. Viitattu 23.1.2013.
6. ↑  Kokoonpano – Liiga *liiga.fi*.  22.1.2013. Jääkiekon SM-liiga Oy. Viitattu 23.1.2013.
7. ↑  Tilastot – Liiga *liiga.fi*.  22.1.2013. Jääkiekon SM-liiga Oy. Viitattu 23.1.2013.
8. ↑  Tilastot – Liiga *liiga.fi*.  26.1.2013. Jääkiekon SM-liiga Oy. Viitattu 26.1.2013.
9. ↑  Tilastot – Liiga *liiga.fi*.  28.3.2013. Jääkiekon SM-liiga Oy. Viitattu 6.6.2013.
10. ↑  Lukolta lainamiehiä Savonlinnaan *Jatkoaika.com*.  22.11.2012. Jatkoaika r.y. Viitattu 23.1.2013.
11. ↑  Mennander, Pasi: Nuorten SM-liigan palkitut kaudella 2012-13 *Leijonat.fi*.  26.3.2013. Suomen Jääkiekkoliitto – Finlands Ishockeyförbund ry. Viitattu 6.6.2013.
12. ↑  Perhe, Miro: Lukon pelaaja-arvostelut 2013–14 *Jatkoaika.com*.  14.5.2014. Jatkoaika r.y. Viitattu 15.6.2014.
13. ↑  Nurmelle sopimuksen pidennys – Viirlas ei jatka Raumalla *Jatkoaika.com*.  22.5.2014. Jatkoaika r.y. Viitattu 15.6.2014.
14. ↑  TUTO vahvistuu tutulla puolustajalla *Jatkoaika.com*.  22.5.2014. Jatkoaika r.y. Viitattu 15.6.2014.
15. ↑  Hokin takalinjoille kaksi vahvistusta – Viirlas siirtyy Kainuuseen *Jatkoaika.com*.  26.5.2015. Jatkoaika r.y. Viitattu 28.5.2015.
16. ↑  Teemu Väisänen on Jokipoikien uusi pelaaja! *jokipojat.fi*.  11.9.2017. Mehtimäki Oy.  Arkistoitu 5.10.2017. Viitattu 4.10.2017.
17. ↑  Kaksi Mestis-puolustajaa suuntaa Nizzaan *Jatkoaika.com*.  26.5.2015. Jatkoaika r.y. Viitattu 27.5.2018.